Sergey Surovikin
Sergey Vladimiroviç Surovikin (rus. Серге́й Влади́мирович Сурови́кин; 11 oktyabr 1966, Novosibirsk) — Rusiya hərbçisi, ordu generalı. 2023-cü ilin sentyabrından Müstəqil Dövlətlər Birliyinin (MDB) Müdafiə Nazirləri Şurası yanında Hava Hücumundan Müdafiə üzrə Koordinasiya Komitəsinin rəhbəri vəzifəsində çalışır. Surovikin 2017-ci ildən 2023-cü ilin avqustuna qədər Rusiya Aerokosmik Qüvvələrinin baş komandanı olmuşdur. O, Vaqner qiyamı ilə əlaqəli olduğu iddiası ilə Vladimir Putin tərəfindən vəzifəsindən azad edilmişdir. SSRİ– Əfqanıstan müharibəsi, Tacikistanda vətəndaş müharibəsi, İkinci Çeçenistan müharibəsi və Rusiyanın Suriyada vətəndaş müharibəsinə hərbi müdaxiləsi veteranıdır. O, 2022-ci ilin oktyabrından 2023-cü ilin yanvarına qədər Rusiyanın Ukraynaya hücumunda bütün Rusiya qüvvələrinin komandanı və müavini olmuşdur. 2023-cü ilin yanvarından 2023-cü ilin avqustuna qədər komandir müavini olaraq xidmət etmişdir.